Saksio-Vajmaro-Eisenach

Saksio-Vajmaro-Eisenach, germane Sachsen-Weimar-Eisenach , estis tiel nomata ernesta duklando en la nuntempa germana lando Turingio. Ĝia ĉefurbo estis Vajmaro. Ĝi estiĝis en 1741 (per kunfandiĝo de la duklandoj Saksio-Vajmaro kaj Saksio-Eisenach, unue en persona unio, ekde 1809 ankaŭ ŝtatjure kiel unuopa ŝtato) ĝis 1918/1920.

Johann Wolfgang von Goethe havis plurajn ŝtatajn postenojn en la duklando.

La Viena Kongreso en 1815 rangaltigis la duklandon Saksio-Vajmaro-Eisenach al grandduklando. Ekde 1903 ĝi nomis sin "grandduklando Saksio".
Inter 1903 kaj 1918 do ekzistis "tri Saksujoj":
 la reĝlando Saksujo (proksimume la nuna federacia lando Saksio)
 la grandduklando Saksujo (parto de la nuna federacia lando Turingio)
 la provinco Saksujo (prusia provinco, parto de la nuna federacia lando Saksio-Anhalto)

En 1918 la grandduklando fariĝis respubliko, kiu en 1920 kuniĝis kun aliaj turingiaj landetoj al la lando Turingio.

 Dukoj kaj granddukoj 
 1741-1748 duko Ernesto Aŭgusto la 1-a, Ernst August I. (1688-1748), duko, filo de Johano Ernesto la 3-a de Saksio-Vajmaro
 1748-1758 duko Ernesto Aŭgusto la 2-a, Ernst August II. (1737–1758), filo de la antaŭa
 1748-1755 regento Frederiko la 3-a, Friedrich III. de Saksio-Gotao-Altenburg
 1758-1815 duko, 1815-1828 grandduko Karlo Aŭgusto, Carl August, filo de Ernesto Aŭgusto la 2-a
 1758-1775 regentino Anna Amalia, edzino de Ernesto Aŭgusto la 2-a
 1828-1853 grandduko Karlo Frederiko, Carl Friedrich (1783–1853), filo de Karlo Aŭgusto
 1853-1901 grandduko Karlo Aleksandro, Carl Alexander (1818–1901), filo de Karlo Frederiko
 1901-1918 grandduko Vilhelmo Ernesto, Wilhelm Ernst (1876–1923), nepo de Karlo Aleksandro
Vidu ankaŭ: :Kategorio:Granddukoj de Saksio-Vajmaro-Eisenach


Kategorio:Historiaj germanaj teritorioj
Kategorio:Eksaj landoj de Eŭropo
Kategorio:Ernestaj duklandoj
Kategorio:Grandduklandoj
Kategorio:Historio de Turingio